CELEX: 32019D1944
Language: et
Date: 2019-11-25 00:00:00
Title: Nõukogu otsus (ÜVJP) 2019/1944, 25. november 2019, millega muudetakse otsust (ÜVJP) 2016/1693, mis käsitleb ISILi (Daesh) ja Al-Qaida ning nendega seotud isikute, rühmituste, ettevõtjate ja üksuste vastu suunatud piiravaid meetmeid

25.11.2019   
               
               
                  ET
               
               
                  Euroopa Liidu Teataja
               
               
                  LI 303/3
               
            
         NÕUKOGU OTSUS (ÜVJP) 2019/1944,
         25. november 2019,
         millega muudetakse otsust (ÜVJP) 2016/1693, mis käsitleb ISILi (Daesh) ja Al-Qaida ning nendega seotud isikute, rühmituste, ettevõtjate ja üksuste vastu suunatud piiravaid meetmeid
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 20. septembril 2016 vastu otsuse (ÜVJP) 2016/1693, (1) mis käsitleb ISILi (Daesh) ja Al-Qaida ning nendega seotud isikute, rühmituste, ettevõtjate ja üksuste vastu suunatud piiravaid meetmeid.
                  
               
                     (2)
                  
                  
                     Kuna ISIL (Daesh) ja Al-Qaida ning nendega seotud isikud, rühmitused, ettevõtjad ja üksused kujutavad endast jätkuvalt ohtu, tuleks otsuse (ÜVJP) 2016/1693 lisas esitatud isikute, rühmituste, ettevõtjate ja üksuste loetellu lisada veel üks isik.
                  
               
                     (3)
                  
                  
                     Otsusesse (ÜVJP) 2016/1693 tuleks lisada säte, millega täpsustatakse, et nõukogu ja kõrge esindaja võivad oma kõnealusest otsusest tulenevate ülesannete täitmiseks töödelda isikuandmeid.
                  
               
                     (4)
                  
                  
                     Otsust (ÜVJP) 2016/1693 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2016/1693 muudetakse järgmiselt.
            
                        1)
                     
                     
                        Lisatakse järgmine artikkel:
                        
                           „Artikkel 6a
                           
                              1.   Nõukogu ning liidu välisasjade ja julgeolekupoliitika kõrge esindaja („kõrge esindaja“) võivad töödelda käesolevast otsusest tulenevate ülesannete täitmiseks isikuandmeid, eelkõige:
                              
                                          a)
                                       
                                       
                                          nõukogu teeb seda lisasse tehtavate muudatuste ettevalmistamiseks ja sisseviimiseks,
                                       
                                    
                                          b)
                                       
                                       
                                          kõrge esindaja teeb seda lisasse tehtavate muudatuste ettevalmistamiseks.
                                       
                                    
                           
                              2.   Nõukogu ja kõrge esindaja võivad, kui see on asjakohane, töödelda loetellu kantud füüsiliste isikute toimepandud kuritegusid ja süüdimõistvaid kohtuotsuseid või selliste isikutega seotud julgeolekumeetmeid käsitlevaid andmeid ainult ulatuses, mida on vajalik lisa koostamiseks.
                           
                           
                              3.   Käesoleva otsuse kohaldamisel nimetatakse nõukogu ja kõrge esindaja Euroopa Parlamendi ja nõukogu määruse (EL) 2018/1725 (*1) artikli 3 punkti 8 tähenduses „vastutavaks töötlejaks“, et tagada asjaomaste füüsiliste isikute võimalus kasutada määrusest (EL) 2018/1725 tulenevaid õigusi.
                           
                        
                        
                           (*1)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).“"
                        
                     
                  
                        2)
                     
                     
                        Lisa muudetakse vastavalt käesoleva otsuse lisale.
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 25. november 2019
            
               
                  Nõukogu nimel
               
               
                  eesistuja
               
               F.  MOGHERINI
            
         
         
            (1)  Nõukogu 20. septembri 2016. aasta otsus (ÜVJP) 2016/1693, mis käsitleb ISILi (Daesh) ja Al-Qaida ning nendega seotud isikute, rühmituste, ettevõtjate ja üksuste vastu suunatud piiravaid meetmeid ning millega tunnistatakse kehtetuks ühine seisukoht 2002/402/ÜVJP (ELT L 255, 21.9.2016, lk 25).
      
      
         
            LISA
            Otsuse (ÜVJP) 2016/1693 lisas esitatud loetellu lisatakse järgmine kanne:
            
                        „5.
                     
                     
                        Guillaume PIROTTE; sünniaeg: 7. juuni 1994; sünnikoht: Grasse (Prantsusmaa); kodakondsus: Prantsuse.“